- Hindi News
- National
- ट्रस्ट शिफ्टिंग केबाद बिल्डिंग में खाेल दिया थाना, डीसी साहब इसे खाली कराओ
ट्रस्ट-शिफ्टिंग केबाद बिल्डिंग में खाेल दिया थाना, डीसी साहब इसे खाली कराओ
पुलिस को बिल्डिंग की जरूरत है : एसएसपी
कब्जा छुड़ाने को लोकल सचिव डीसी को लिखा
एसएसपी-डीसी साहब,बिल्डिंग सरकारी प्राॅपर्टी है, इसे थाने के लिए हमें दीजिए
पांचसाल पहले इंप्रूवमेंट ट्रस्ट ने सैली रोड की अपनी कश्मीरी बिल्डिंग एसएसपी को आरजी तौर पर दफ्तर चलाने के लिए दी थी। अब एसएसपी को नया दफ्तर मिल गया तब भी वे ट्रस्ट की बिल्डिंग से कब्जा छोड़ने को तैयार नहीं।
एसएसपी के मिनी सचिवालय शिफ्ट करने के साथ ही बिल्डिंग में थाना डिवीजन नं. 2 स्थापित कर दिया और पुलिस के कुछ अन्य विभाग भी इसी बिल्डिंग में शिफ्ट करने की तैयारी है। जबकि, ट्रस्ट बिल्डिंग पर कब्जा लेकर वहां शाॅपिंग कांप्लेक्स बनाना चाहता है।जिला बनने के बाद साल 2012 में इंप्रूवमेंट ट्रस्ट ने आरजी तौर पर यह बिल्डिंग एसएसपी दफ्तर के लिए दी थी। ट्रस्ट की तैयारी थी कि एसएसपी दफ्तर खाली कराकर यहां शाॅपिंग कांफ्लेक्स बनाएंगे, जिससे करीब 100 करोड़ की आमदनी हो सकेगी। 27 और 28 फरवरी को एसएसपी दफ्तर मिनी सचिवालय में शिफ्ट हुआ और अगले ही दिन 1 मार्च को बिल्डिंग में कब्जा बरकरार रखने के लिए पुलिस थाना डिवीजन नं.2 स्थापित कर दिया गया। इसमें सीआईए स्टाफ समेत कुछ और दफ्तर लाने की तैयारी है।
Ãपुलिस ने कोई कब्जा नहीं किया, बिल्डिंग सरकारी प्राॅपर्टी है। थाने सीआईए स्टाफ समेत कुछ दफ्तरों के लिए बिल्डिंग चाहिए। हमने डिप्टी कमिश्नर अमित कुमार को लिखा है कि बिल्डिंग पुलिस को दी जाए। -नीलांबरीजगदले, एसएसपी पठानकोट।
Ãहमने बिल्डिंग खाली करने को पुलिस विभाग को बार-बार लिखा। अब एसएसपी दफ्तर हटाया तो दूसरे दिन ही थाना ले आए। पुलिस से कब्जा छुड़वाने के लिए लोकल बाॅडी सेक्रेटरी और डीसी को लिख रहे हैं। -जतिंदरदेव शर्मा, चेयरमैन इंप्रूवमेंट ट्रस्ट, पठानकोट।
कश्मीरी बिल्डिंग, जो 5 साल तक एसएसपी दफ्तर के रूप में इस्तेमाल की गई। (दाएं) दफ्तर में अब थाना डिवीजन नं. 2 स्थापित हो गया है। थाने के बाहर खड़ी एसएचओ की गाड़ी। ट्रस्ट का कहना है कि यहां शाॅपिंग कांप्लेक्स बनाया जाएगा। पुलिस के कब्जे के कारण प्रोजेक्ट लेट हो रहा है। -भास्कर
ट्रस्ट ने यहां काम करने आने वाले कश्मीरी मजदूरों के नाईट शैल्टर के लिए 1964 में यह बिल्डिंग बनवाई थी। दो मंजिला बिल्डिंग में 25 बड़े कमरे हैं। इसी बिल्डिंग में पब्लिक हेल्थ का दफ्तर भी था जो मलिकपुर सिफ्ट हो गया। ट्रस्ट ने इस जगह बिल्डिंग को तोड़कर मल्टीस्टोरी शापिंग कांप्लेक्स बनाने की सरकार से मंजूरी ली है।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva